Prienų „Ąžuolo“ progimnazija, savivaldybės biudžetinė įstaiga, Kęstučio g. 45, LT-59129, Prienai, Lt-59129, progimnazijos kodas – 190190269, skelbia atranką **psichologo asistento** pareigoms užimti.

**Pareigybės lygis** – A2;

**Darbo krūvis** – 0,5 etato, sudaroma **darbo sutartis** – neterminuota.

**Reikalavimai**: Įgytas aukštasis išsilavinimas ir psichologo kvalifikacija, ne žemesnis kaip psichologo bakalauro laipsnis.

**Darbo funkcijos:** mokyklos psichologo asistentas atlieka šias funkcijas: bendradarbiauja su psichologu, mokytoju, specialiuoju pedagogu, logopedu, socialiniu pedagogu, kitais su mokiniu dirbančiais specialistais numatant ugdymo tikslų ir uždavinių pasiekimo būdus. Inicijuoja, rengia ir įgyvendina psichologinių problemų prevencijos programas, padedančias išvengti psichologinių ir ugdymo problemų bei veiksmingiau ugdyti psichologinių ir ugdymo problemų turinčius mokinius. Šviečia progimnazijos bendruomenę mokinių bendravimo, mokymosi motyvacijos, adaptacijos mokykloje problemų sprendimo, psichologinių krizių įveikimo ir kt. klausimais. Atlieka aktualius progimnazijoje grupinius tyrimus, atsižvelgdamas į progimnazijos bendruomenės poreikius. Konsultuoja tėvus (ar teisėtus mokinio atstovus), pedagogus, neviršydamas savo kompetencijos, padedant kuratoriui. Savarankiškai, ar padedant kuratoriui, psichologiškai įvertina mokinį. Įtaręs, ar pastebėjęs žodines, fizines, socialines patyčias, smurtą nedelsdamas įsikiša ir nutraukia bet kokius tokį įtarimą keliančius veiksmus, imasi informavimo ir kitų veiksmų, numatytų progimnazijos norminiuose dokumentuose. Dalyvauja progimnazijos vaiko gerovės komisijos darbe, atsako už duomenų apie vaiką konfidencialumą.

Pareiginio atlyginimo koeficiento dydis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu. Darbo užmokestis mokamas priklausomai nuo išsilavinimo, darbo stažo, kvalifikacijos (pareiginės algos pastovios dalies koeficientas 5,18 – darbo užmokestis 455,00 Eur, pareiginės algos pastovios dalies koeficientas 5,3 – darbo užmokestis 466,00 Eur).

Pretendentas privalo pateikti šiuos dokumentus: prašymą leisti dalyvauti atrankoje; asmens tapatybę patvirtinančio dokumento kopiją; išsilavinimą patvirtinančio dokumento kopiją; gyvenimo aprašymą.

Pretendentas nuo 2020 m. liepos 1 d. iki 2020 m. rugpjūčio 17 d. gali pateikti dokumentus asmeniškai, siųsti registruotu laišku arba elektroniniu paštu. Dokumentų originalai pateikiami atrankos dieną ir sutikrinti grąžinami pretendentui. Dokumentai priimami Prienų „Ąžuolo“ progimnazijos raštinėje, Kęstučio g. 45, Prienai, Lt-59129, darbo dienomis nuo 8.00 iki 14.00 val.

Pretendentų atrankos būdas – pokalbis. Tikslus laikas ir data bus praneštas individualiai. Į pokalbį bus kviečiami tik pretendentai, atitinkantys reikalavimus.

Tel. pasiteiravimui:(8 319) 51118, el.p. mokykla@azuolas.prienai.lm.lt.